Azərbaycan Respublikasında 10 gündən artıq müvəqqəti olan əcnəbilər və vətəndaşlığı olmayan şəxslər (ölkə daxilində yaşayış yerini dəyişdikləri hallar da daxil olmaqla) Azərbaycan Respublikasının Dövlət Miqrasiya Xidmətinə onlayn (“olduğu yer üzrə qeydiyyat” yazılmaqla) müraciət etməlidirlər. Evisa xidmətinin rəsmi internet saytının “Elektron xidmət” pəncərəsində yerləşdirilən bölmədə və ya ölkəyə gəldikdən sonra 10 gün ərzində birbaşa regional miqrasiya idarələrinə müraciət etməklə qeydiyyata alınmaq mümkündür. Qeydiyyat üçün heç bir rüsum tələb olunmur!
Qanunvericiliyə uyğun olaraq əcnəbilər və vətəndaşlığı olmayan şəxslər elektron vizada göstərilən müddət bitdikdən sonra və qeydiyyata alınmadan (10 gündən artıq qaldıqda) ölkədə olmalarına görə məsuliyyət daşıyırlar.